Príloha č. 1

[bookmark: _GoBack]Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení neskorších predpisov.


	Predkladateľ (a spolupredkladateľ)

	Ministerstvo kultúry Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Nariadenie Európskeho parlamentu a Rady (EÚ) 2019/880 zo 17. apríla 2019 o vstupe a dovoze tovaru kultúrnej hodnoty


	Termín začiatku a ukončenia PPK
	november 2025/december 2025

	Predpokladaný termín predloženia na pripomienkové konanie
	december 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	február 2025

	

	2. Definovanie problému

	Z dôvodu potreby druhej fázy implementácie nariadenia Európskeho parlamentu a Rady (EÚ) 2019/880 zo 17. apríla 2019 o vstupe a dovoze tovaru kultúrnej hodnoty (ďalej len „nariadenie“) sa rozširuje predmet úpravy zákona č. 207/2009 Z. z., a to o úpravu niektorých podmienok dovozu predmetu kultúrnej hodnoty podľa nariadenia. 

V existujúcej právnej úprave absentuje komplexné ustanovenie procesných a kompetenčných pravidiel potrebných na zabezpečenie vydávania dovozných licencií a vyhlásení dovozcu pri dovoze predmetov kultúrnej hodnoty v súlade s nariadením. Zároveň absentuje jasná úprava osobitných situácií a výnimiek z týchto povinností vrátane mechanizmov zabezpečenia bezpečného uloženia predmetov kultúrnej hodnoty.
Súčasná právna úprava ďalej ustanovuje povinnosť vlastníkov a žiadateľov o dotáciu konať výlučne prostredníctvom miestne príslušného colného úradu. Uvedené ustanovenie spôsobuje aplikačné ťažkosti najmä v prípadoch, keď sa dotknuté osoby zdržiavajú mimo miesta svojho trvalého pobytu alebo keď sa predmet vývozu nachádza v inom región Slovenskej republiky, než je sídlo alebo trvalý pobyt vlastníka alebo žiadateľa o dotáciu.

	3. Ciele a výsledný stav

	Cieľom je zabezpečiť druhú fázu implementácie nariadenia Európskeho parlamentu a Rady (EÚ) 2019/880 zo 17. apríla 2019 o vstupe a dovoze tovaru kultúrnej hodnoty. Hlavnými cieľmi sú:

1. Ustanoviť Ministerstvo kultúry Slovenskej republiky za príslušný orgán, ktorý bude vydávať dovozné licencie a udeľovať výnimky z povinnosti predložiť dovoznú licenciu alebo vyhlásenie dovozcu za podmienok určených zákonom č. 207/2009 Z. z.. V prípade špecifických situácií dovozu predmetu kultúrnej hodnoty bez dovoznej licencie alebo vyhlásenia dovozcu, bude Ministerstvo kultúry Slovenskej republiky príslušné určiť odbornú inštitúciu, v ktorej skladovacích priestoroch sa zabezpečí bezpečné uloženie predmetu kultúrnej hodnoty.
2. Rozšíriť pôsobnosť colných úradov – colné úrady budú oprávnené kontrolovať dovozné licencie a vyhlásenia dovozcov a taktiež totožnosť dovážaného predmetu kultúrnej hodnoty s údajmi uvedenými v týchto dokladoch;
3. Zjednodušiť proces predkladania povolení a príslušných tlačív colným orgánom – povinnosť predkladať povolenie na vývoz predmetu kultúrnej hodnoty z územia SR a tlačiva podľa prílohy č. 5 zákona č. 207/2009 Z. z. nebude viazaná na miestne príslušný colný úrad. Vlastníkovi alebo žiadateľovi o dotáciu bude umožnené predkladať povolenie na vývoz na ktorýkoľvek colný úrad v rámci Slovenskej republiky, čo prispeje k zvýšeniu flexibility, zníženiu administratívnej záťaže a zrýchleniu celého procesu.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

· Ministerstvo kultúry Slovenskej republiky
· Colné úrady
· vlastníci predmetu kultúrnej hodnoty
· žiadatelia o dotáciu
· podnikateľské subjekty, ktoré vo svojom podnikaní obchodujú s predmetmi kultúrnej hodnoty


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Vzhľadom na nevyhnutnosť druhej fázy implementácie nariadenia Európskeho parlamentu a Rady (EÚ) 2019/880 zo 17. apríla 2019 o vstupe a dovoze tovaru kultúrnej hodnoty neboli posudzované alternatívne riešenia.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Nariadenie sa v celom rozsahu uplatňuje od 28. júna 2025. Podľa článku 14 ods. 2 nariadenia Komisia do troch rokov od dátumu, od ktorého sa toto nariadenie začne uplatňovať v celom rozsahu, a následne každých päť rokov, predloží Európskemu parlamentu a Rade správu o vykonávaní tohto nariadenia. Prvá správa o vykonávaní tohto nariadenia bude Komisiou predložená do 28. júna 2028. Prvé preskúmanie účinnosti a účelnosti bude vykonané v tomto časovom rámci a následne priebežne, pričom kritériami na preskúmanie budú najmä počet vydaných dovozných licencií, zamietnutých žiadostí o vydanie dovozných licencií a počet predložených vyhlásení dovozcu.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.





	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Predkladaný materiál má marginálny - pozitívny vplyv na podnikateľské prostredie, keďže znižuje administratívne náklady, ktoré musia podnikateľské subjekty vynakladať pri procese predkladania povolení a príslušných tlačív colným orgánom. Umožnenie podania týchto dokumentov na ktorýkoľvek colný úrad v rámci Slovenskej republiky skracuje čas potrebný na jeho vybavenie a tým zjednodušuje celý postup.

	11. Kontakt na spracovateľa

	Mgr. Mgr. Martin Šugár, Ph.D.
riaditeľ odboru povolení a dohľadu, sekcia kultúrneho dedičstva a štátneho jazyka
martin.sugar@culture.gov.sk

	12. Zdroje

	


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením: Komisia neuplatňuje k materiálu žiadne pripomienky ani odporúčania.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

